Исмаилов Нурбек Сапарбекович

Исмаилов Нурбек Сапарбекович (25.5.1980-ж.т., Жаңы-Базар айылы) - коомдук ишмер, спорттун эркин жана кыргыз күрөш түрлөрү боюнча чебери.

 Кыргыз мамлекеттик дене тарбия институтунун ЖалалАбад филиалын (2000), ЖалалАбад мамлекеттик технологиялык институтун (2005) бүткөн.
 2000-02-жылдары Жалал-Абад балдар жана өспүрүмдөр спорт мектебинде жана Р.Санатбаев атындагы олимпиадалык мектепте машыктыруучу.
 2010-жылы ӨКМдин борбордук аппаратында министрдин жардамчысы, 
 2011-2012-жылдары Жалал-Абад облустук «Темир» ишканасынын жетекчиси.
 2014-жылы ЖалалАбад шаардык Кеңешинин төрагасынын орун басары, төрагасы.
 Алыш күрөшү боюнча Кыргыз Республикасынын биринчилигинин жеңүүчүсү (2003), Тегеран шаарында өткөн дүйнөлүк жана Азиянын биринчилигинде Алыш күрөшү боюнча алтын жана күмүш медалдардын ээси (2003).
 2006-жылы Ысык-Көлдө өткөн кыргыз күрөшү боюнча Азия биринчилигинин күмүш медаль ээси.
 Билим берүүнүн отличниги.

Жалал-Абад шаардык Кеңешинин депутаты (2012).

 Колдонулган адабияттар 
Чаткал району: Энциклопедия / авт.-түз. А.Орозов и др. - Б.: «Принт Экспресс» б., 2015. - 368 б., илл. ISBN 978-9967-27-851-6

Категория:Чаткал району
Категория:Инсандар